b"\n_START_ARTICLE_\nDeLisle Worrell\n_START_SECTION_\nUtdanning og yrkeserfaring\n_START_PARAGRAPH_\nHan er utdannet bachelor of science i sosial\xc3\xb8konomi (Economics) fra University of the West Indies, og har filosofisk doktorgrad fra McGill University i Canada. Han har fellowships ved blant annet Yale University, Princeton University og University of the West Indies._NEWLINE_Worrell var ansatt i sentralbanken fra 1973 til 1998, hvorav de siste ti \xc3\xa5rene som visesentralbanksjef. Han var visesentralbanksjef under Barbados' \xc3\xb8konomiske krise i 1991, og har f\xc3\xa5tt \xc3\xa6ren for \xc3\xa5 hjelpe regjeringen til Erskine Sandiford med \xc3\xa5 lage en strategi for \xc3\xa5 f\xc3\xa5 landet ut av krisen. Etter sin f\xc3\xb8rste periode i sentralbanken jobbet han som r\xc3\xa5dgiver i Det internasjonale pengefondets Monetary and Exchange Affairs Department, fra 1998 til 2008, og etter dette administrerende direkt\xc3\xb8r i Caribbean Centre for Money and Finance (CCMF). _NEWLINE_I 2009 ble han utnevnt til sentralbanksjef, og i 2014 ble han utnevnt for en ny fem\xc3\xa5rsperiode. I slutten av februar 2017 ble han fjernet fra stillingen, etter uenighet med b\xc3\xa5de finansministeren og styret i sentralbanken. Cleviston Haynes overtok som fungerende sentralbanksjef etter DeLisle Worrell."